Curro se graad 6'e pak werklike kwessies in die lewe
Curro se graad 6'e word die geleentheid gebied om gebeurtenisse wat in die werklike lewe voorkom deur 'n prettige en uitdagende speletjie genaamd Real Life 4 Kids te ervaar.
Daar word beweer dat kinders swak voorberei word vir die werklikhede van finansiële besluite waarmee hulle as volwassenes te doen sal kry. Real Life 4 Kids poog om dit te hanteer deur leerders die geleentheid te gee om hierdie besluite in 'n prettige dog uitdagende speletjie te hanteer.
Die speletjie is soortgelyk aan Monopoly, maar die leerders word betaal om skool toe te kom, sowel as vir goeie werk. Dit klink wonderlik, maar daar is 'n vangplek. Hulle moet met hierdie geld busgeld betaal, 'n huis koop, boetes betaal, vir 'n mediese fonds voorsiening maak, asook vir vele ander lewenskostes. Hulle kan meer geld verdien deur verskeie werke te verrig, soos om 'n burgemeester te wees, tuisgemaakte items aan hulle klasmaats te verkoop, effekte/aandele te koop en vir besighede te tender. Rampe kom voor; daar is neigings tot oneerlikheid, met werklike-lewe bedrogskemas. Hierdie is sommige van die kwessies wat hulle moet hanteer. Hulle kry finansiële blootstelling deur elektroniese oordragtransaksies, die byhou van 'n inkomste- en uitgawe-balansstaat en deur tjeks uit te skryf. Wenners word volgens eko-vriendelike huise geklassifiseer, hoe hulle die spel speel, en natuurlik is die finale wenner die een met die grootste banksaldo!